**Fr2, 38**

Ci devise de la cité de *Cabanant*. .XXXVIII.

**[1]** *Cabanant* est une cité grant. **[2]** Les genz aourent *Mahommet*. **[3]** Il y a fer et acier et andanie assez. **[4]** On i fait mirouers d’acier moult biaus et grans. **[5]** On fait illec la totie, qui est moult bonne aus ieus. **[6]** Et encore y fait l’en l’espodio, et vous dirai comment il font ce. **[7]** Il ont une vaine de terre, qui est bonne a ce faire, et la metent en une grant fournaise ardant; et dessus la fornaisse a graticule de fer, et la fumee et l’umeur qui ist de cele terre se prent a la graile de fer, et ce est la totie; et ce qui demeure du feu est l’espodio.

**[8]** Or lessons de ceste cité et irons avant.