**VB, 24**

**[1]** *‹C›oobinam* è una citade grandissima et i abitanti de quella adorano *Machometo*. **[2]** In questa cità lavorano finissimo açal e fassene bellisimi spechi de açale; ène andanicho. **[3]** Lavorasse la tucia e ’l spodio, i qualli e’ ò visto far in questo modo. **[4]** I àno una vena di terra che i chavano di montagna e quella terra meteno in una fornaxa de fuogo e falla ardere, e de sopra la fornaxa i meteno una gradella de fero molto spesa, per modo che ’l fumo con l’umido che esse di quella tera se apicha alla gradela: tuta è tucia, e refredada se indurisse e reman chome se vede la tucia. **[5]** E lla terra che riman de soto el fuogo, çoè el grosso che riman arsso, è el spodio che fi dito spodio de chana, e questo perché el dito spodio, over tera arsa, riman lieve chome chana.