**Fr1, 4**

Ci dit le quart chapitre comment les .II. freres crurent les messages pour aler au *Grant Caan*.

**[1]** Quant li [.II.] frere furent appareillié pour aler avec les messages, si se mistrent a la voie avec les messages et chevauchierent un an enterin par [tramontane et par grec] avant que il fussent la venu ou estoit le *Seignour*. **[2]** En chevauchant, trouverent moult de granz merveilles de diversetez [des] choses, lesqueles nous ne conterons pas ore, pour ce que mesire *Marc*, qui toutes ces choses vit aussi, le vous conter[a] en cest livre en avant tout apertement.