**Fr2, 42**

Ci devise comme le *Viel* fu destruit. .XLII.

**[1]** Il fu voirs que, au temps de l’incarnation .Mil. CC. XLII. ans de Crist, *Alau*, le *seignor de Tatars du Levant*, entendi ceste grant mauvestié de lui: si pensa |17a| de fere le destruire. **[2]** Si prist un de ses barons e[t] l’envoia entour ce chastel a tout grant ost et assegerent le chastel .III. ans qu’ains ne le porent prendre tant estoit fort. **[3]** Et se il eussent eu que mengier il ne l’eussent jamés pris. **[4]** Mes, aprés .III. ans, leur failli la vitaille: si furent pris et fu occis ledit *Viel* avec touz ces hommes. **[5]** Et depuis n’en y ot nul car la feni sa mauvestié que il avoit ja tant faite.

**[6]** Or lesserons de ce et vous conterons de nostre matiere.