**VA, 29**

Chome fu morto e dexerto el *Vechio della montagnia*.

**[1]** Ano domini MCCLXII, *Allau*, che era re de’ *Tartari del Levante*, aldando questa cossa che feva el *Vechio della montagnia*, mandò el suo oste sora el suo castello, ove stava el *Vechio*. **[2]** E durò l’asedio tre ani, perché el castello era sì fortisimo che per bataglia non porave eser prexo. **[3]** E l’oste era de fuora grandisimo e meraveioxo, e però non l’averìa mai prexo se non fusse che li manchò la vituaria al castello. |17v| **[4]** Sì che, chonpidi i tre ani, per difeto de vituaria el fo prexo e fo morto el *Vechio* che avea nome *Alodin* e tuta soa zente e tuti quelli *asasini*. **[5]** E da quello *Alodin* in zia nonn è nesuno *Vechio* né de quelli *assasini* in quel luogo. **[6]** E in chotal modo fenì la segnioria quel malvaxio *Vechio* e quelli *asasini*.