**VB, 26**

**[15]** Era el dito *Vegio* sotoposto ala segnoria del *Segnor Alau*, del qual *Segnor* per avanti io ò dito. **[16]** Avendo intexo el dito *Segnor Alau* dele chatività de questo *Vegio* et dei costumi suo’, et ecian perché el *Vegio* faxeva robar tuti che per la strada pasavano, deliberò mandar dele suo’ çente al’asedio del chastello del *Vegio*. **[17]** E nel .MIIcLXXII., aparechiato suo oste, mandò all’asedio de quello, el qual per força mai non poté prender; ma avendo tegnuto l’asedio molto streto al chastello per ani tre in modo che persona alchuna non ne podeva ussir, avendo manchato la vituallia, al *Vechio* constreto da fame, se arendé. **[18]** E fo morto et destruto el *Vegio* con tuti suo’ seguaci e destruto el suo inganevolle Paradiso.