**VA, 31**

De *Balach*, dove *Allesandro* tolsse per moier la fia de *Dario*; e altre cosse.

**[1]** Quando l’omo se parte de quella contrata, el trova una zità che à nome *Balach*, che fo in antigo tenpo tropo bella e granda, ma ‹li› *Tartari* e altra zente l’à molto guastà. **[2]** Solea-ne esser de molte chaxe e molti palazi de molte maniere, ma ora sono guasti. **[3]** In questa zità si tolsse moier *Alesandro* la fia de *Dario*, segondo che quella zente dixe. **[4]** La zente della tera adorano *Machometo*. **[5]** Defino a questa zità dura la signioria e ’l tereno del *Tartaro del Levante*. **[6]** E quando l’omo se parte de questa zità, el chavalcha do zornade dentro griego e levante. **[7]** Quella zità che ò dito de sopra è ‹a›le chonfine de *Persia* dentro griego e levante. **[8]** E quando l’à chavalchato quelle do zornade, el truova abitazion dexabitade, perché la zente sono tuta fuzita e reduta ala montagnia per paura de malla zente et delli exerziti li feva gran dalmazio. **[9]** Lì se trova aqua asai; e sì nde n’è chazaxion de bestie, e trova-sse dei buò.