**VB, 29**

**[1]** *‹B›alasan* è una provincia i abitanti dela qualle adorano *Macometo* et àno lenguaço per sì. **[2]** Et è grande e llarga provincia et àno per segnore re che sociede per eredità, e fi dito eser dela stirpe de re *Allexandro*, deseso del fiollo del re *Allexandro*, nato dela fiolla de *Dario*, inperadore de *Persia*; et chiamase quei re *Çulcarnem*, che in lingua nostra se diria la raina allexandrina. **[3]** Et in dita provincia se trova i balassi, i qual se trova nelle montagne con grande afano, perché è besogno a far de gran chave nele montagne con grandissima spexa et affano per trovar quelli, chome in queste parte de qui se trova l’oro et argiento: et questa montagna è chiamata *Siçinam*. **[4]** Et sollo el *Segnore* sì la fa chavare: e lle più chare se teno per lui e per donare a ssegnori, e lle alltre fano vendere a marchadanti, né ardiria neuno alltro farne chavare a pena dila vita, però tutte conven passare per el meço del re. **[5]** Trovasse eçian in dito paexe in un’altra montagna la vena del’açuro: et èno el più fin açuro oltramarin che se sapia; trovasse ecian in dite montagne vena de argiento et ‹in gran› quantità. **[6]** El paexe è fredo. **[7]** Naschono de belisimi chavalli et non portano feradi i piedi e ssono prefetissimi in montagna. **[8]** Nascono in dite montagne falconi lainieri molto volanti, et ecian falconi sacari; àno belissime chaçaxon. **[9]** Trovasi orço sença schorça; non àno ollio de oliva: |235v| fano de olio de noxe e quello i adoperano. **[10]** Et è fortissimo paexe per le streture d’i passi et per la maçor parte le citade et chastelli sono nelle montagne, in luogi fortissimi. **[11]** Sono boni arcieri et chaçatori e per la maçor parte vesteno chuori; per manchamento àno de altri drapamenti. **[12]** Le femene suo’ se studiano molto de esser grasse però che i omeni de quelle molto se deleta: e per parere esser ben grasse, portano mudande fino ai piedi, le qual le inpieno di banbaso e fasse molto grosse nele nadege; èno disconça cossa a vedere tanta groseça.