**P, I 3**

Quomodo apud prefatum regem graciam invenerunt. Capitulum 3m.

**[1]** Cum autem *Magni Kaam* conspectui sunt oblati, ipse rex qui summe benignus erat, eos suscepit alacriter. **[2]** Inquisivit vero ab eis per multas vices de condicionibus occidentalium regionum, de imperatore romano et de regibus et principibus christianis et qualiter in eorum regnis fuerant iusticia et qualiter in rebus bellicis se haberent; inquisivit etiam diligenter de moribus *latinorum*, super omnia autem interrogavit diligenter de Papa *christianorum* et de cultu fidei christiane.