**V, 3**

### {C} Chomo misier Nicholò e misier Mafio andò chon el dito messo dal Gran Chan de’ Tartari.

**[4]** Or essendo questi zonti al *Gran Chan* et aprexentati a lui, li rezevete molto aliegramente fazendoli grandissimo onor e grandissima festa, et domandòli de molte chosse: primieramente de loro inperador, se lui tegniva e mantegniva le suo’ tere chon iustizia, et in che modo lui andava in bataia, et de tuto lor essere; et poi li domandò d’i re e d’i prinzipi e de tuti li signori.