**Fr1, 50**

Ci dit le .L. chapitre du royaume de *Casar*.

**[1]** *Cascar* fu jadis royaumes mais orendroit est soupost au *Grant Caam*. **[2]** Les gens aourent *Mahommet*. **[3]** Il y a villes et chastiaus assez, et la greignour et la plus belle est *Cascar*, et sont aussi entre grec et levant. **[4]** Il [vivent d’art] et de marcheandise. **[5]** Il ont moult biaus jardins et vignes et possessions, et y a coton assez; et de ceste contree issent maint marcheant qui vont par tout le monde faisant marcheandise. **[6]** Il sont moult escharse gent et [miserables], car mal mengüent et mal boivent. **[7]** En ceste contree a *crestiens nestorins* qui ont leur eglise. **[8]** Les gens de cele province ont langue par eulz, et dure ceste province .V. journees.

**[9]** Or laisserons de ceste province, si parlerons de *Samartan*.