**Fr2, 50**

Ci devise du royaume de *Cascar*. .L.

**[1]** *Cascar* fu jadis royaumes, mes orendroit est suspost au *Grant Kaam*. **[2]** Les genz aourent *Mahommet*. **[3]** Il y a villes et chastiaus assez, et la greigneur et la plus bele est *Cascar*. **[4]** Et sont aussi entre grec et levant. **[5]** Il vivent d’art et de marchandise. **[6]** Il ont moult biaus jardins et vignes et belles possessions. **[7]** Et y a coton assez. **[8]** Et de ceste contree issent maint marchant qui vont parmi le monde fesant marchandises. **[9]** Il sont moult escharce gent et mesurable, car mal menjuent et mal boivent. **[10]** En ceste contree a maint *crestien nestorins* qui ont leur eglises. **[11]** Les genz de la province ont language par soy, et dure ceste province .V. journees.

**[12]** Or lesserons de ceste province et vous parlerons de *Sarmacan*.