**VA, 37**

De *Chaxar*, dov’è la zente molto scharssa e avara.

**[1]** *Chascar* fo zià uno regniame per si, ma ora sono sotoposti al *Grande Chaan*. **[2]** Elli à la leze de *Machometo*. **[3]** In quella provinzia è zità e chastelle asai; la plui nobille zità del regniame de *Chaschar* ‹è *Chaschar*›. **[4]** Questa provinzia è intra griego e llevante. **[5]** Egli viveno de merchadantia e d’arte et àno molto belle vignie e possesion e zardini. **[6]** Lì nasie banbaxio asai. **[7]** De quella chontrà esie molti merchadanti che vano per el mondo fazando merchadantie. **[8]** La zente della contrata sono scharssa e mixera: mal manzano e mal beveno. **[9]** In quella chontrà demora alquanti *cristiani nestorini* e àno le suo’ giexie. **[10]** La zente della provinzia àno lenguazio per si. **[11]** La provinzia dura zinque zornate.