**Fr1, 54**

Ci dit le .LIIII. chapitre de la province de *Pera*.

**[1]** *Pera* est une province qui est longue .V. journees entre levant et grec. **[2]** Les gens aourent *Mahommet* et sont au *Grant Caan*. **[3]** Il y a viles et chastiauz assez, mais la plus noble si est *Pera*, une cité qui est chief du regne. **[4]** Il y a fluns en quoi l’en trueve jaspe et casidoine assez. **[5]** Il ont habondance de toutes choses et de coton. **[6]** Il vivent de marchandise [et d’art]; et ont une tele coustume comme je vous dirai. **[7]** Quant une femme a son mari et il s’en va en aucun voiage pour demourer .XX. jours ensus, maintenant qu’il s’em part, elle se marie, et aussi fet li maris que il s’espouse en chascune part. **[8]** Et sachiez que toutes ces provinces que je vous ai dit, de *Cascar* en ça et de ci en avant, sont toutes de la *Grant Turquie*.

**[9]** Or laissons de ce et vous conterons d’une autre province qui s’apele *Siarciam*.