**L, 49**

De provincia *Pein*.

**[1]** *Pein* est provincia longa quinque dietis inter oriens et grecum, in qua sunt multe civitates et castra; nobilior tamen, et caput regni, est *Pein*. **[2]** Hee gentes adorant *Machomet*. **[3]** Et est in hac provincia flumen in quo inveniuntur lapides dicti dyaspis et calcedonii in multa quantitate. **[4]** Et est contrata fertilis et habundans, ‹et› nascitur multum bombax. **[5]** Et sunt mercatores homines et artiste. **[6]** Et habent talem consuetudinem. Si quis, habens uxorem, iverit in viagium aliquod ita quod possit reverti usque ad .20. dies, statim cum maritus recedit ex terra ‹uxor› licite alteri se maritat; vir eciam, ubicumque fuerit, aliam summit uxorem. **[7]** Omnes hee provincie quas nominavi, a *Cascar* usque huc et adhuc ulterius, sunt de *Grandi Turchia*.