**VA, 41**

De *Pein*, hove l’omo può tuor moier s’el sta XX dì fuora della chassa, e lla femena marito.

**[1]** *Pien* è una pizolla provenzia ch’è llonga zinque zornate ed è dentro griego e levante; ed è sotoposti al *Gran Chaan* e ànno leze de *Machometo*. **[2]** El ge n’è zitade e chastelli asai. **[3]** La plui nobile zità della provinzia à nome *Pien*. **[4]** El g’è un fiume dove se ‹trova› asai piere prezioxe che èno apellate diaspri e chalzidoni. **[5]** De vituaria el ge n’è grande abondanzia, e de banbaxio; eli viveno de merchadantie et d’arte. **[6]** E anchora ve digo che i àno cotal uxanza, che quando l’omo se parte de chaxa per andar in viazo, ‹e› eli non sa ove i deba rivar né demorar plui de XX dì in suxo, la moier che roman a chaxa, inchontinente chome lui è partito, ’la tuol un altro marito. **[7]** Et è lizita cossa, sechondo la sua uxanza, che l’omo che va in viazo può tuor moier s’el vuol tuore. **[8]** La provinzia la qual ò dito de sopra, da *Chasar* infina a questa, sono tute della *Gran Turchia*.