**L, 50**

De provincia *Ciarcian*.

**[1]** *Ciarcian* est provincia quedam adhuc de *Grandi Turchia* inter oriens et grecum. **[2]** Hee gentes adorant *Machomet*. **[3]** Et sunt in ea multe civitate et castra; principalis tamen civitas, et capud regni, est *Ciarcian*. **[4]** Sunt in ea flumina ducentia iaspides et calcedxonios bonos. **[5]** Et tota hec provincia est arena, ‹et› similiter de *Cotan* usque ad *Pein*, et adhuc de *Pein* usque ad hanc provinciam. **[6]** Et sunt hic multe aque male et amare, in pluribus tamen locis dulces et bone; quod, si aliquando transeat per hanc provinciam exercitus inimicorum, fugiunt cum eorum uxoribus ‹et filiis› et bestiis in arenis illis bene duobus diebus in locis ubi sciunt aquas esse bonas pro suis bestiis: nemo enim ipsos invenire posset, quia vestigia in arena facta statim destruuntur a vento. **[7]** Recedendo a *Ciarcian*, itur bene .V. dietis per arenam ubi sunt male aque et amare, et alicubi sunt bone. In fine vero harum .V. dietarum est civitas dicta *Lop*.