**VA, 43**

De *Lop*, dove è uno dexerto che abita demonii che inganano i omeni.

**[1]** Quando l’omo se parte ed è andado quelle zinque zornate, sì trova uno gran dexerto, al’intrar del qual è una gran zità che à nome *Lop* ed è dentro levante e griego. **[2]** Questa zità è soto la segnioria del *Gran Chaan*. **[3]** Le zente della zità à la lezie de *Machometo*. **[4]** Quelli che voleno pasare quel gran dexerto sì se ripossa una setemana in quella zità e refreschano le suo’ bestie; e possa toleno vituaria per uno mexe per si e per suo’ bestie, e passa entro el deserto.

**[5]** E segondo che dixe la giente della chontrà, quel dexerto è sì longo che apena podesse l’omo azonzer al’altro chavo in uno ano; e llà dove l’è plui streto si è briga a pasar-lo in uno mexe. **[6]** Ell è pur montagnie e sabion; e non se trova da manziar. **[7]** E quando l’omo è andado uno dì e una note, se trova aqua che è bona da ber, ma non ’de averave asai gran zente, mè ne averìa asai ben M homeni, ma non anchor chon le suo’ bestie.

**[8]** E per tuto el deserto va l’omo uno dì e una note ch’el non trova niente ananzi che sse trova aqua da ber. **[9]** In tre o in quatro luogi se truova aqua salsa e amara, tuta l’altra è bona da ber: truova-sse vintioto fiate – [o] in quel chontorno – ‹aque› buone. **[10]** Bestie nì oxieli non se truova in quel dexerto perché ’le non ge truova da mangiar. **[11]** E quando l’omo chavalcha de note per quel dexerto, se alchuno se indromenzasse ch’el rimagnisse drieto dagli altri suo’ chonpagni, o per altra cossa cha per dormir, e non potesse azonzer i suo’ conpagni, spesse fiate incontra ch’el aldirà trar voxe de demonii che par pur che i sia i suo’ chonpagni, e tal fiata che i demonii chiamano quel homo per nome. **[12]** E tal fiata i farano desviare in tal maniera che non truova mai i chonpagni et de lui non se alde mai novella. **[13]** E per questo muodo molti èno persi in quel dexerto. **[14]** E alchuna fiata olde l’omo, de bel zorno chiaro, voxe di demonii; e tal fiata par che sona instrumenti in aere, e spizialmente tanburli. **[15]** E a questo modo se passa quel dexerto chon gran paura.