**VB, 43**

**[1]** ‹A›le chonfine dela dita provincia, ver tramontana, è una montagna nela qualle è vena de açalle et de andanico. **[2]** Et ecian in questa montagna se fano el pano salamandro; e denotovi che la salamandra non è animale chome se contano in questo nostro paexe, né non è raxonevele la salamandra sia animal, però che l’animal à de 4 ellementi, çoè aiere, aqua, fogo e tera: sì che l’animal de chadauna specia à in sì chaldo, umido, fredo e secho; e però inposibele seria animal conposto de .IIII°. ellementi potesse viver in focho. **[3]** Ma ricordomi ch’io fui in conpagnia con uno marchadante turcho – homo al mio iudicio de bona condicione e veritevelle e real e bon marchadante, a chui largissima fede se pò dare – che nomea *Cifficar*, el qual ste’ per ani .III. per nome del *Gran Chan* in questo paexe a far chavar salamandra et açale per la chorte soa; et ebe el governo de quella provincia, el qual mi contò la salamandra farse in questo modo. **[4]** Dice che la salamandra se chava dela montagna chome se fa la vena del’açalle, la qual materia chavata la se fa molto batere e ronpere; e batutta e ben rotta, par reescha come filli de lana, la qual lana se mete a sechare e, dapoi secha, sì lla fa ben pestare in mortari de bronço. **[5]** Et dapoi ben pestà, sì la fa lavare e tutta la tera si va nel fondo dil’aqua e lla lana (over filli a modo di lana) riman sopra a l’aqua, i qual filli si fano filare e dapo’ tesere: e fassene tovaie et altre pani. **[6]** E quando sono tesuti non sono bianchi, ma pigliano la tovallia e metella nel focho e lasalla nel focho per bon spacio; et tratta del focho, diventa bianchissima: et questo che io ve dico dila tovaia ò visto con i ochi mei meterlla nel focho e diventare bianchissima. **[7]** El *Segnor* *Gran Chane* mandò al papa una tovaia di sallamandra nela qualle è involto el sudario a Roma chome se dice.