**Fr1, 60**

Ci dit le .LX. chapitre de la province de *Surtant*.

**[1]** Quant l’en se part de ceste province que je vous ai dit, si chevauche on X journees entre grec et levant, et en tretoute ceste voie n’a nule habitation se pou non, si qu’il n’i a chose qui a amentevoir face en nostre livre. **[2]** Et aprés ceste province trueve on un autre province que l’en apele *Surtant*, en laquele a citez et chastiaus assez, et la maistre cité a non *Sircai*. **[3]** Il y a *crestiens* et ydres et sont au *Grant Caam*. **[4]** Et la grant province general de ces .III. [a nom *Tangut*]. **[5]** Et par toutes les montaignes de ces provinces se trueve on le [reobarbe] en grant habondance, et iluec l’achatent li marchant et le portent par le monde. **[6]** Il vivent du fruit de la terre.

**[7]** Or vous lairons de ce, si vous conterons d’une cité qui a non *Campision*.