**Fr2, 60**

Ci dit dela province de *Surtam*. .LX.

**[1]** Quant l’en se part de ceste province que je vous ai dit, si chevauche l’en ‹.X. journees› entre grec et levant et, en trestoute ceste voie, n’a nulle habitation, s[e] poi non, si que il n’y a chose qui a mentevoir face en nostre livre. **[2]** Et au chief de ces .X. journees si treuve l’en un autre province, qui est *Suctur*, en laquelle a citez et chastiaus assés, et la metre cité a a non *Siccui*. **[3]** Il y a *crestiens* et ydres, et sont au *Grant Kaam*. **[4]** La grant province general, ou ces .III. provinces sont, est *Tanqut*. **[5]** Et par toutes les montaignes de ces provinces se treuve le reobarbe en grant habondance, et illec l’achatent les marcheans et le portent par le monde. **[6]** Il vivent du fruit de la terre.

**[7]** Or vous lesserons de ce et vous parlerons d’une cité qui a non *Campicion*.