**VA, 47**

De *Fechur*, dove se trova el reobarbaro.

**[1]** Quando l’omo se parte de questa provinzia de *Chinguitalis*, el va diexe zornade dentro griego e levante. **[2]** In queste diexe zornate nonn è abitazion niuna se non alchuni luogi.

**[3]** In chavo de diexe zornate, se trova una provinzia ch’è apellata *Fechur*, in la qual è molte zità e chastelle. **[4]** La zità maistra è apellata *Fechur*. **[5]** El ge n’è *cristiani* e idolatri e sono sotoposti al *Grande Chaan*. **[6]** La grande provinzia gieneral, là dove è questa provinzia de *Fechur* e lle do altre provinzie che e’ ho dite de sopra, zioè *Chamul* e *Chinguitalis*, à nome *Tanguett*. **[7]** Per tute le montagnie de questa provinzia se trova el riobarbaro in grande abondanzia, e li merchadanti lo chonprano [lì e] lo porta per tuto el mondo. **[8]** Elli non fano fare altra merchadantia e non viveno del fruto della tera.