**VB, 45**

**[1]** *‹C›apition* è una citade grande e nobelle et è dela provincia de *Tangut*, in chapo dela provincia. **[2]** I abitanti sono idolatri, avegna ecian el ne sia *cristiani* et *saracini*; et in dita citade, v’è .III. bele chiexie de *cristiani* idolatri. **[3]** Àno assaisimi tenpli nei qualli tengono i suo’ idoli, i qualli idoli ène de grandi .X. passa e de menori e de picoli; et ène de quelli idoli de legno, de pietra e de terra in grandissima quantitade e tutti sono coperti de oro et nobelmente ornate et coverte; e le idolle grande sono molto più reverite che le piçole, ançi le idole piçole par onorano e reverischa le grande. **[4]** E quelli serveno ai tenpli et ai soi idolli viveno onestamente e molto pareno chasti e, se foseno trovadi usar con femene, seria |239r| condenati a morte. **[5]** Àno lo lunar chome nui avemo li mexi, né non alcideria per cossa del mondo bestia né oxello algun per dì .V. delo lunar, né per chossa del mondo mançeria charne che fosse morta in queli .V. dì. **[6]** I altri, çoè al modo nostro sechular, pono tuor .XXX. moier e meno, segondo chome i ssono richi; et dage in dotte bestiame et schiavi e moneda segondo suo possança: e lla prima moglie i lla tien molto più honorada che le alltre e, se alguna dele moglie dapo’ tulte non ge piaqueno, e’ g’è licito a chaçarlle via; e pò tuor per moglie la sorela dela moglie chaçada. **[7]** Et ecian no i è vetatto tuor la madregna, çoè la moglie fose statta del padre, pur non fose soa madre; ecian la moglie dil fratello et ogni alltra parente loro. **[8]** Viveno assai bestialmente sença legie alguna et, in questa tera io, *Marcho Pollo*, demorai con mio padre et con mio barba per nostri afari cercha per uno ano.