**L, 57**

De civitate *Ecina*.

**[1]** A civitate *Campicion* itur .XII. dietis versus septemtrionem, et invenitur civitas dicta *Eçina*, que est in capite deserti de arena, id est de sabulo, et est de provincia *Tangut*. **[2]** Gentes sunt ydolatre; et habent camelos et bestias multas, ex quibus vivunt, et ex fructibus terre; non sunt enim mercatores. **[3]** Et hic nascuntur falcones lanierii et sacri in habundantia, et valde boni. **[4]** Et ab hac civitate *Eçina* versus septemtrionem itur .40. dietis per desertum quoddam, per valles et montes, ubi nulla invenitur habitatio: nulla enim gens ibi manet nisi forte estivis temporibus; inveniuntur tamen animalia multa silvestria, et asini silvestres multi. **[5]** In fine vero harum .40. dietarum invenitur provincia quedam versus septemtrionem, secundum quod audire poteritis.