**VA, 48**

De *Chanpion*, là dove l’omo pò aver XXX moier segondo soa lezie.

**[18]** Quando l’omo se parte dala zità de *Chanpion*, el chavalcha dodexe zornate e trova una zità che à nome *Ocina*, ch’è in chavo del dexerto de sabion, verso tramontana; et è dela provinzia de *Tangut*. **[19]** Et èno idolatri. **[20]** Ed àno gamelli e bestiami assai. **[21]** El ge nasie falconi l[ener]i e sacri in gran moltitudine et èno molto boni. **[22]** Eli non fano marchadantia, ma viveno de fruto de tera e de bestiame.

**[23]** In questa zità tuò i viandanti vituaria per quaranta dì, ché, quando l’omo se parte de questa zità, el chavalcha quaranta zornate per uno diserto, lo qual è verso tramontana, in lo qual nonn è abitazion nì erba e ’l ‹non› ge abita zente, se non l’instate, in le montagnie e in valle de deserto. **[24]** Se ge trova bestie salvadege asai e axeni salvadegi in gran abondanzia; el n’è molti pini.

**[25]** In le fin de questo dexerto, in chavo de quaranta zornate, truova l’omo la zità de *Caroccoran* – et è verso tramontana –, in la qual fo fato fugire el primo signior che ave mai i *Tartari* de soa zente.