**L, 58**

De civitate *Caracoron*, et de origine *Magni Canis*. Rubrica.

**[1]** *Caracoron* est civitas que circuit miliaria tria, que est tota de lignamine et terra; et ex hac fuit primus dominus quem *Tartari* habuerunt, cum de suis partibus recesserunt. **[2]** Modus autem huius dominii talis fuit. **[3]** Olim*Tartari* manebant in partibus septemtrionis in loco dicto *Trociorcia* – ubi est planicies valde magna, et civitates et castra nulla (verumtamen sunt pascua valde bona et flumina et aque multe) –, et erant absque domino; ‹verumtamen reddebant tributum uni maximo domino› quem in lingua sua appellabant ‘*Hunc Kan*’ – quod sonat in latino ‘*Presbiter Iohannis’*, cuius magnitudinem totus mundus intonuit –, et huic reddebant decimam bestiarum. **[4]** Hii vero in tanta multitudine excreverunt, quod dubitans *Unckan* in plures partes dividere ordinavit. Quod audientes *Tartari* dolentesque, omnes insimul recesserunt euntes per deserta versus septemtrionem, in tantum quod *Unckan* eis nocere non posset (erantque rebelles), ubi aliquo permanserunt tempore.