**L, 58**

De civitate *Caracoron*, et de origine *Magni Canis*. Rubrica.

**[5]** Et tandem anno Domini .M°.C.LXXXVII. *Cin||ghis |9| Kan* eis regem constituerunt, ad quem omnes *Tartari* undique confluxerunt, fuitque vir excellens armis et ingenio. Qui, dum se potentem ob eorum multitudinem cognovisset, incepit circumstantia loca conquirere .VIII., que provincias non multo tempore sibi subiecit; quibus nichil faciebat penitus lesionis nisi quod in exercitibus eos ducebat: qua de causa multe ei adheserunt gentes. **[6]** Videns ergo se in tantum excrescere, proposuit conquirere maiorem partem mundi. Et ex tunc misit *Unc Kam* quod placeret ei tradere suam filiam in uxorem; quod audiens, dedignatus valde, iniuriose respondit filiam potius igni tradere, et quia servus et infidelis erat promittebat quod ipsum morti traderet.