**L, 58**

De civitate *Caracoron*, et de origine *Magni Canis*. Rubrica.

**[7]** *Cinghis Kan*, hac iniuriosa responsione turbatus, innumeram congregavit gentem, misitque *Unc Kani* quod intendebat ipsum personaliter visitare. Tunc *Unc Kan* infinitam gentem univit; sed *Cinghis Kan* pervenit, duxitque gentem suam innumeram in pertinentiis *Unc Kanis*, in pulcra planicie valde dicta *Tanduc*; quod audiens *Unc Kan*, et ipse cum gente sua ei obviam venit posuitque castra in dicta planicie a *Cinghis Kan* .X. tamen milia elongata.