**VA, 51**

Chome *Chinchis Chaan* feze oste contra *Prete Zane* per la risposta i reportà i suo’ anbasiatori.

**[1]** Quando *Chinchis* ave intexo chome el *Prete Zane* sparlasse de llui chusì vilanamente e chon tante menaze, e chome ‘lo l’aveva apellato servo e rebello, disse ch’el convegniva vendegar-se duramente de sì fata inzuria. **[2]** Et feze grandenisimo aparechiamento de zente e mandò a dire al *Prete Zane* ch’el se defendesse, ché ’l voleva andar a trovar-lo suxo el suo tereno. **[3]** El *Prete Zane* se ne feze gran befe, perché el dixeva che i *Tartari* non era homeni d’arme, ma per tuto ziò el fexe el suo aparechiamento grande per andar chontra *Chinchis*. **[4]** E *Chinchis* vene con tuta soa zente in uno piano che è apelato *Tanduch*, che era nel tereno de *Prete Zane*, e lì messe suo chanpo. **[5]** Questa moltitudine de zente era sì grande ch’el non se podeva sapere el numero de’ chavalieri e de’ pedoni, ché tropo erano in tuto.