**VA, 52**

Chome *Prete Zane* fu morto e schonfito.

**[1]** Quando el *Prete Zane* ave intexo che *Chinchis* era achanpado innel piano de *Tanduch*, el vi andò con tuta la soa zente in lo piano e messe el chanpo a vinti meglia. **[2]** E |24v| *Chinchis* dimandò i astrologi che gli dixesseno chi doveva aver la vitoria. **[3]** I astrolegi prendéno una chana e sfesse-lla per mezo, e messe tuti do i pezi in tera, uno pocho lonzi l’un dal’altro; e al’uno pezo messe nome *Chinchis* e al’altro *Prete Zane*; e disse a *Chinchis*: «Nui faremo nostri inchantamenti e l’una chana salterà suxo l’altra. **[4]** Se la vostra salterà sora quella de *Prete Zane*, nui averemo la vitoria; e sse la soa salterà sopra la vostra, lui averà vitoria». **[5]** E [a vedere] queste cosse era molta zente. **[6]** E quando egli ave leto uno gran pezo sui suo’ libri, la chana de *Chinchis* saltò suxo quella de *Prete Zane*, unde *Chinchis* e la soa zente fo molto chonfortà.