**VA, 53**

Della morte de *Mongu Chaan*.

**[1]** Dapuo’ la morte de *Chinchis* fo segnior d’i *Tartari* *Chui Chaan*, lo terzo segnior ave nome *Bachui Chaan*, lo quarto ‹…› e llo quinto *Mongu Chaan*, lo sexto *Chublai Chaan*, el qual regnia mo’, e questo sollo à plui posanza che non ave tuti i altri zinque.

**[2]** E sapiate per zerto che tuti l’inperatori e re de’ *cristiani* e de’ *seraini* nonn à tanta posanza nì chusì grande segnioria dentro tuti chusì chome à *Chublai* solo; e questo ve mostrerà el nostro libro veramente. **[3]** Tuti i *Grandi Chaan*, queli che sono desexi de *Chinchis Chaan*, èno portati a sepelire a una montagnia molto granda, la qual è apelata *Alchai*. **[4]** E se ’l *Grande Chaan* morisse zento zornate lonzi da quella montagnia, sì firave portato el suo chorpo a sepellire a quella montagnia. |25r| **[5]** Quando el corpo del *Gran Chaan* fì portà alla montagnia, quelli che achonpagniano el corpo alzide tuta la zente che incontrano in la via, e dixe: «Andate a servir al nostro segnior in l’altro mondo». **[6]** E àno questa chredenza: che tuti quelli che i alzideno vadano ad achonpagniar e a servir el *Gran Chaan* in l’altra vita. **[7]** E questa medexima cossa fano d’i chavali che i trovano in la via, e dixeno che i à tanti chavali in l’altro mondo; e alzideno altrosì i mior chavali che aveva el segnior. **[8]** Per questa chaxion, quando morì *Mongu Chan*, el fo morti plui de vintimilia omeni che fono incontradi per la via quando fo portà el so corpo ala montagnia.