**VA, 54**

Della vita e maniera de’ *Tartari*.

**[1]** Li *Tartari* demorano l’inverno al piano, in luogi chaldi, là ove i trova erba per soe bestie. **[2]** L’instade stano in montagnia in luogi fredi, in valle, ove i trovano boschi e pàscholi. **[3]** I fano chaxe de legnio chome serave pertege e stange, e sono choverte de feltre e sono retonde; e porta-le siego là ho’ ’li vano, ed èno sì ordenatamente ligate le stange insieme che i lle posono portar lievemente. **[4]** Tute le fiate che i drezano quelle soe tende, la porta èno verso mezodì. **[5]** Egli àno char‹e›te choverte de feltre negro, el qual è sì bon e sì ben chonzo che, s’el piove tuto el dì sula char‹e›ta, el non se bagnia chossa che sia soto quella choverta del feltro. **[6]** Queste choverte fino trate per bon chamelli e suxo portano le moier e figlioli. **[7]** Le done d’i *Tartari* chonprano e vendeno tute quelle cosse che bixognia ala fameglia. **[8]** Li mariti non se intrometeno se non de chazare et de oxelare e de’ fati de bataglia e de guera. **[9]** Egli viveno de charne e de late e de venaxion; e manzano rati de faraone, d’i qual è grande abondanzia. **[10]** In quella pianura manzano charne de chavalo e de chane, beveno late de zumente e manzano de tute charne. **[11]** Egli se guardano molto che per cossa del mondo l’uno non farave inzuria né vilania al’altro de soa moier; e àno per tropo gran male e per pesima cossa ch’i atendesse a moier d’altri. **[12]** Le femene soe sono bone e liale verso i suo’ mariti; e sono molto lavorente femene e fano tropo ben quel che li bexognia ala masaria de chaxa. **[13]** Zaschuno *Tartaro* può aver quante moier el vuol, segondo soa uxanza, purché ’lo i possa far le spexe. **[14]** E sono fadigente femene e guardano ben li mariti dale spexe soe. **[15]** L’omo dà dota ala madre de soa moier, e lla femena che se marita non dà niente al marito per dota. **[16]** Egli àno la prima moglier per plui veraxia cha le altre. **[17]** Egli àno plui figlioli che altra zente per chaxion che |25v| i àno chotante moier. **[18]** Egli toleno le chuxine per moglier e, quando el padre è morto, el ‹maor› figlio tuò la moglier del padre per soa moglier, purché ’la non sia so madre. **[19]** E quando el fradelo è morto, l’altro fradelo che roman tuò so chugniada per moier. **[20]** E quando i menano moglier i fano gran noze.