**P, I 57**

De cibis communibus *Tartarorum*. Capitulum 57m.

**[1]** Communia *Tartarorum* cibaria sunt carnes et lac; carnes animalium que in venacionibus capiunt comedunt; similiter etiam aliorum animalium mundorum et immundorum: nam equos et canes edunt, similiter et reptilia quedam, que vulgo dicuntur ‘ratti pharaonis’, que in planiciebus illis inveniuntur in copia magna. Bibunt etiam lac equarum, quod taliter parare noverunt, ut vinum album esse videatur, quod etiam valde sapidum est; vocatur autem in eorum lingua ‘chemus’.