**L, 7**

|2bis| Quomodo *Magnus Canis* eos misit ambaxiatores ad dominum summum pontificem.

**[1]** Hec autem, cum intellexisset, placuerunt valde: quare nuntios ad dominum summum pontificem mittere terminavit. **[2]** Rogavit ergo predictos fratres *Nycholaum* et *Mapheum* quatinus in hac legatione nuncii esse vellent. **[3]** Cum ergo tamquam vero domino in omnibus paratos se dixerunt, litteras sibi fecit in lingua turcha quas summo pontifici destinavit: in quibus inter cetera querebat quatenus ei mittere placeret .C. *christianos* sapientes in fide christiana, qui insuper essent in philosophia et in aliis scienciis taliter eruditi quod christianam fidem omnibus aliis preesse racione probarent, omnesque alias fides – et maxime ydolorum – frustratorias esse monstrarent penitus atque vanas. **[4]** Insuper commisit dictis ambaxiatoribus, ut de oleo lampadis que ante Christi Sepulcrum ardet omnimode portare deberent.