**L, 61**

De planicie de *Bargu*.

**[1]** Cum receditur a *Carracoron* et ab *Alkay* (ubi sepeliuntur corpora dominorum, ut supra dictum est), itur per contratam quandam versus septemtrionem dictam planum de *Bargu*, que durat bene .XL. dietis. **[2]** Gentes dicuntur *Mecrit*, et sunt valde silvestres: vivunt enim ex bestiis, et maxime ex cervis; et quod est plus, per modum equorum equitant super cervis. Et vivunt more *Tartarorum*. **[3]** Segete et vino carent. **[4]** Estate habent venationes multas, tam bestiarum quam avium; sed in yeme ob frigoris immensitatem nulla invenitur bestia neque avis. **[5]** Et perambulatis hiis .XL. dietis ad *Occeanum* perveniturmare, ubi sunt montes in quibus nidificant falcones peregrini; ibique nulle habitant bestie neque homines neque aves, preterquam maneriem quamdam avium ‹nomine› ‘bag‹er›lach’, quibus pascuntur falcones: et sunt magnitudinis perdicum, et pedes habent in modum papage, caudam vero per modum yrundinis, et sunt optime volantes. **[6]** In insula vero maris circa locum illum nascuntur in habundantia çirifalchi. **[7]** Et est hic locus in tantum versus septemtrionem quod Polus septemtrionalis aliquod ad meridiem tendit. **[8]** Et quia per provincias septemtrionales usque ad *Occeanum mare* pervenimus, ammodo revertemur ad locum quod *Grandis Canis* inhabitat, incipientes a provincia super iam nominatam *Campicion*.