**Fr1, 72**

Ci dit le .LXXII. chapitre du royaume de *Egrigaia*.

**[1]** Quant l’en se part de *Erguiul*, si chevauche on envers levant .VIII. journees et trueve on une province qui a non *Egrigaia*, ou il a citez et chastiaus assez, et est de *Tangut*. **[2]** La maistre cité a non *Calacian*. **[3]** Les gens sont ydres, mes il y a .III. eglyses moult belles de *crestiens nestoriens*. **[4]** Il sont au *Grant Caan*. **[5]** Et se fait en ceste [cité moult de chamellés] de laine de chameus les plus biaus du monde et de blans aussi, car il ont chameus blans et sont les meilleurs du monde. **[6]** Il en font grant quantité et d’iluec les portent li marcheant en *Catay* et par les autres parties du monde.

**[7]** Or nous partirons de ceste province vers Levant et vous conterons d’une autre province que l’en apele *Tendut* et [enterrons] es terres qui furent au *Prestre Jehan*.