**Fr2, 72**

Ci devise le royaume de *Egrigaia*. .LXXII.

**[1]** Et quant l’en se part de *Erguiul****,*** si chevauche l’en vers levant .VIII. jornees, si treuve l’en une province, que l’en apelle *Egrigaia*, ou il a citez et chastiaus et est de *Tangut*. **[2]** La mestre cité a non *Calacian*. **[3]** Les genz sont idles, mes il y a .III. beles yglises de *crestiens nestorins*. **[4]** Il sont au *Grant Kaam*. **[5]** Et si fet l’en en ceste cité moult de cameloz de laine de chameux, les plus |27c| beaux du monde, et de blans aussi, car il ont chameus blans**,** et sont les meilleurs du monde. **[6]** Il en font grant quantité et d’illec les portent les marcha‹n›s au *Cotai* et par les autres parties du monde.

**[7]** Or nous partirons de ceste province vers levant et vous conterons d’une province qui est appellé *Tanduc* et enterrons en la terre qui fu du *Prestre Jehan*.