**L, 63**

De provincia *Egrigaya*.

**[1]** Et ab *Ergivul* versus oriens ‹.8. dietis› est provincia dicta *Egrigaia*, in qua sunt civitates et castra multa. Et est de provincia *Tangut*, et principalior in ea civitas dicitur *Calaccian*. **[2]** Gentes sunt ydolatre, licet sint aliqui *christiani nestorini*. **[3]** Et in hac civitate fiunt çambelotti ex pilis camelorum pulcriores et meliores quam alibi; et fiunt ex ipsis aliqui albi ex lana alba; et fiunt in hac contrata habundanter ex ipsis, et hinc portantur per diversas mundi partes.