**VA, 58**

D’*Egringaia*, dove se fa i zanbelloti.

**[1]** Quando l’omo se parte de *Erguul* e ’l va verso levante oto zornate, el trova una provinzia che à nome *Egrigaia*, in la qual è zitade e chastelle. **[2]** Entri in la provinzia de *Tangut*; la zità maistra à nome *Galaci*. **[3]** La zente adora uno dio, e sì nde n’è *saraini* asai e *cristiani nestorini*. **[4]** Et èno soto el *Gran Chaan*. **[5]** In questa zitade se fano i zanbelloti de pello de ganbeli plui belli, che someglia li nostri; e fano el fillo dela lana biancha che par veluto biancho; e signiori grandi ne portano per tuto el paixe del *Grande Chaan*.