**VB, 65**

**[1]** ‹L›utano dala dita citade de *Çianganor*, per .III. giornate, se trova la citade de *Çiandu* nela qual citade *Clobai Gran Chan* à fato fare de nobellisimi palaxi lavorati di marmoro sotilmente: le chamere, salle e portichi loro sono ornatissimi, orati e pinti meraviglioxamente; e i ornamenti de quelli per certo è chossa mirabelle. **[2]** Et a’ lladi de questo pallaço è defichato uno muro el qual circonda per miglia .XVI., entro del qual muro v’è fontane asai e fiumi de aqua corente et bellisime chanpagne e boscheti. **[3]** Nel qual luogo v’è tute le salvadasine se pò dire et in grandissima quantità; et in questo luogo el *Segnore* fa tegnir a mudar tuti suo’ falchoni e cisfalchi, e de dite salvadasine nutrigano quelli. **[4]** Et in questo luogo el *Segnore Gran Chan* ogni setimana va a vedere questi suo’ falchoni cisfalchi. **[5]** E chavalcha per questa muraia, per le chanpagne, senpre con uno liopardo in gropa del chavallo e di qual animal a llui piaçe con e·liopardo prende con grandissimo piacere; e de certo questo luogo è tanto ben tenuto et ornato ch’è una gentillissima cossa e de grande piaçere. **[6]** Nela pianura de questo circhuito de muro, nella più bella parte v’è uno nobele palaço per abitacione del *Segnore*, tuto fato de chane et è la più mirabelle cossa del mondo da fir intexa a chui non l’à veduto. **[7]** Le chane che |244v| se fano quelle chase sono grose e volge .III. spane e llonge .XX. spane; e dite chane i fendeno per meço da uno nodo all’altro, e sano sì ben conponer e conçoncer queste chane ch’è bella cossa a vedere. **[8]** Per che el palasio del *Segnore*, ch’è nela canpagna dita, èt sì ben fatto e perporcionato che quello se pò metere e levare; e quando el se vol metere fi sostenuto da più de duçento chorde di seta et è sì ben condicionato che con picholla faticha se lieva e mete; et è quelle chane depinte et dorate molto bele. [**9]** E qui dimora el *Segnore* per mesi .III. di l’ano: l’instate – çugno, luio et agosto – parendoge l’aire più tenperato et diletevelle più che in alltra parte e piacevelle de ogni paissa. **[10]** Et subito che el *Segnore* se parte, el palaço fi desfato, e rifato quando el *Segnore* abita, chome ò dito, e partesi senpre el *Segnore* cercha per tuto agosto.