**Fr2, 75**

Ci devise des granz faiz du *Grant Kaam* qui orendroit regne, qui *Cublay Kaam* est appellez, et deviserai de touz les granz faiz de sa court et comment il maintient ses terres et ses genz en justice.

**[1]** Or vous vueil commencier a conter en ce nostre livre touz les grans faiz et toutes les grans merveilles du *Grant Kaam* qui ore regne, qui *Cublay Kaam* est appellez, qui vaut a dire en nostre language le grant seigneur des seigneurs empereour. **[2]** Et, certes, il a bien ce non a droit, pource que chascun sache par certain en verité que c’est le plus puissant homme de gent et de terres et de tresors qui onques fust ou monde ne qui orendroit soit, du temps de *Adam*, nostre premier pere, jusques au jour d’ui. **[3]** Et |30a| ce vous mon‹s›t‹r›errai tout appertement en ce nostre livre que c’est voirs ce que je vous ai dit, et que chascuns y sera contens comment il est le greigneur sires qui onques au mondes fust ne ore soit. **[4]** Et vez ci la raison comment.