**L, 66**

|11| De *Cublay Magno Kane*.

**[1]** Hic qui hodie regnat, scilicet *Magnus Canis Tartarorum* nomine *Cublay*, est ex recta linea et progenie imperiali, scilicet *Cigin Kanis*, qui fuit primus dominus *Tartarorum*. **[2]** Et hic est *Cublai* sextus magnus canis, quod sonat in latino ‘magnus dominus omnium *Tartarorum’*; et licet ad eum directe perveniret dominium, quia tamen a suis parentibus occupabatur, ipsum de eorum manibus sensu et probitate eripuit.