**P, II 1**

De potencia et magnificencia *Cublay* regis maximi *Tartarorum*. Capitulum primum.

**[3]** Est autem in armis strenuus, virtute robustus, concilio pollens et in exercitus ac populi gubernacione providus ac discretus; nam ante quam regni coronam acciperet, sepe egrediebatur ad bella et in omnibus probiter se gerebat; ex quo autem regnum obtinuit, non nisi semel processit ad bellum, sed filios suos dirigit vel barones.