**VA, 62**

Della bataia che fo dentro el *Gran Chaan* e *Naian*.

**[1]** Sapiate che questo re che à nome *Chublai* è della drita linea inperiale de *Chinchis Chaan*, del qual ligniazo de raxion senpre è quello che die’ esser re de’ *Tartari*. **[2]** Questo *Chublai* è el sesto *Chaan*. **[3]** E sapiate che ano domini mille e duxento e zinquantasìe chomenzò a regniare *Chublai*, e ave la segnioria per el so gran seno e per soa valentixia e prodeza, ché li suo’ fradelli e lli suo’ parenti lo voleano inbrigare ché ’l non regniasse, ma el sape sì far ch’el regniò, ch’a lui vegnìa el regnio de raxion. **[4]** E chomenzò a regniar innel milleximo che chore, MCCLXXXVIII, sì che ello, regniando XLII ani, e pò esser de etade de LXXXV. **[5]** Inanzi ch’el fosse signior, ello andava ogni ano in oste perché l’era molto pro’ e valente, era chavaliero e bon chapetanio. **[6]** Ma dapo’ ch’el fo signior, el non andò plui in oste se non una solla fiata, ma mandava suo’ baroni segondo che a lui piaxe et piaxeva. **[7]** Perché ’lo g[e] andò in propria persona quella fiada si fo questa chaxion: ano domini MCCLXXXVI, un che aveva nome *Noian*, ch’era baron de *Chublai Chaan*, el qual iera zovene de XXX ani, et era segnior de molte tere e de molte zente e de piuxor provinzie, e podeva ben far CCCCm homeni a chavalo. **[8]** Soi antezesori era stadi soto la segnioria del *Gran Chaan* e llui medieximo, ma chonsiderando quello lui podeva far con tanta zente, e perché l’iera zovene, se pensò de non eser plui soto la signoria del *Grande Chaan*, e sì disse che, s’el podesse, el torave la signioria del *Gran Chaan* in lui. **[9]** E requerì a questo fato uno che iera nievo del *Gran Chaan* che aveva nome *Chaidu*, lo qual podeva far ben Cm homeni a chavalo, e voleva mal al *Grande Chaan* et era suo rebello. **[10]** Quel *Chaidu*, el qual podeva far Cm homeni, disse che lli piaxeva molto, e ordenò d’eser insieme, zaschun chon sua zente e chon soa forza, e andar sora le tere del *Gran Chaan*. **[11]** E ordenòno i dì che i volea|no |31r| eser insieme, e fezeno grande aparechiamento.