**VA, 62**

Della bataia che fo dentro el *Gran Chaan* e *Naian*.

**[35]** E chomandò el *Tartaro* che *Naian* fosse morto e fè’-llo ligare stretamente in uno tapedo, et tanto lo fè’ demenare in zia et in là ch’el morì, et sì lo lasò lì dentro. **[36]** La chaxion per che lo fexe morir in cotal maniera si fo perché el disse el *Tartaro* ch’el non voleva che ’l sangue dela soa chaxa inperial fosse sparsso, nì che sula tera el vedeseno morir a mala morte alchuno della chaxa. **[37]** Quando *Naian* fo morto, tuta la zente e li baroni delle quatro provinzie le qual signiorizava *Naian* f[è] no inchontenente fedeltade al *Gran Chaan*. **[38]** Questa è la nome delle quatro provinzie: la prima à nome *Facirocia*, la segonda *Chauli*, la terza *Braschel*, la quarta *Sichugni*. **[39]** Questo *Naian* era cristian batizado e avea nel suo gran chonfalone la croxie de Cristo per soa insegnia. **[40]** E quando el fo chusì sconfito e morto, i *saraxini* e li *zudei* e altra zente che desprixiava la fe’ de Cristo sì se ne fèno gran befe della fe’ cristiana et della croxie che avea *Naian* sul so chonfalon, e fevano gran derision de’ *cristiani*. **[41]** E li *cristiani* se lementò de quelle inzurie al *Grande Chaan*, el qual aspramente reprexe quelli che dixevano ai *cristiani* inzuria. **[42]** E poi se fè’ vegnir davanti tuti li *cristiani* e chomenzò-li a chonfortar digando che i non avevano raxion né chaxion de aver vergonzia se la ‹croxie› del suo dio non aveva aidado *Naian*, e dise: «Segniori *cristiani*, el bon dio non die’ aidar niuno che abia torto, anzi die’ senpre mantegnir zustizia e raxion. **[43]** *Naian* era falso e traditor, et era rebello del suo segnior, et però quel vostro dio è iusto et non el volse aidar», sì che per le suo’ parolle li *cristiani* rimaxeno chonsolati. **[44]** Né alchuno dapoi non gli osò|no |32r| plui dir inzuria né tentar-li della sua fede, ma steteno quieti et pazifichati.