**VB, 67**

**[20]** Biaxemato la infedelità del parente e ringraciato la giusticia dei dii, fece quello ligare e chusire fra do tapedi e queli tanto menare su o giò che ’l spirito usì del chorpo a *Naian*: e tal morte volse quello el fesse açò che sangue alchuno non podesse per alchun chaxo spargierse in tera, però ch’el non seria conveniente che ’l sangue de tanto inperio tochasse tera né per alchun animal tochato. **[21]** La giente de *Naian* fugiendo, quaxi tuti morti funo e pochi ne fucino. **[22]** E seguendo la vitoria, presse tuto el paexe e segnoria de *Naian* e tuti soto la segnoria de *Clobai* se misse, che furono .IIII. nobelle e gran provincie che tegniva *Naian*: la prima *Çiorgia*, 2a *Chauli*, 3a *Barscol*, quarta *Sichtingui*. **[23]** *Naian* era cristiano e portava apertamente la ‹c›roçe per insegna. **[24]** Morto *Naian*, i *saracini* e *çudei* che sono in quello paexe molto deliçava i *cristiani* dicendo: «Echo el vostro Cristo, echo la fede cristiana, che per el pechato à fato *Naian* a farse cristiano crudelissimamente è morto per le mano del nobellisimo *Segnore Clobai*! echo la iusticia dela pessima fede cristiana!»; né potea per tal inproperamenti parer *cristiani* in alguna parte. **[25]** Venuto questo alle orechie de *Coblai*, volse avere apreso a sì i principali, e *saracini* e *giudei* e *cristiani*, e domandò a quelli quel i çudegava dela morte de *Naian* e dela fede soa cristiana. **[26]** Alora *çudei* e *saracini*, credendo piacere a *Clobai*, parllò altamente in despriexio de’ *cristiani* e quanta possança era quella del dio de’ *cristiani* e chome giusto che avea lasato perir l’oste de *Naian* cristiano, e con grandissimo despriexio de’ *cristiani* i qual stavano lì molto spaurosi e con i ochi basi aspetando altra se‹n›tencia de *Clobai* de quelo i avene. **[27]** Allora *Clobai*parllò e disse: «O chom’è falsa la se‹n›tencia vostra e giusto è el Dio de’ *cristiani*, et, chome giusto, giustamente adoperato! *Naian* iniustamente era rebellato al suo iusto segnore e contra quello tratava e cercava iniustamente torge la segnoria da tanta soa ingiusticia da uno giusto Idio meritavallo alltra ponicione. **[28]** Andate adonqua, *cristiani*, predichate la giusticia del vostro giusto Idio el qual{al}le, non avendo abuto riguardo al nome de *Naian* che se chiamava cristiano, ma solo alla infedelità soa, con la soa suma iusticia l’à punito**. [29]** E vui, *iudei* e *sara*|*cini*, |246v| guardative da dire el dio de’ *cristiani* essere iniusto, però che in quello è suma iusticia». **[30]** Avendo aldito *cristiani* el alto parlare de *Clobai Segnore*, molto lieti con benigne parolle rengraciò el *Segnore* e con grandissima confusione de’ *çudei* et *saracini* se partino dala presencia del *Segnore*, né avendo più ardire de inproperar la fede cristiana.