**L, 8**

Quid eis in itinere accidit quousque *Venetias* venerunt.

**[1]** Post hoc vero hiis fratribus signum dari fecit et privilegia preceptoria, in quibus continebatur quod precipiendo mandabat omnibus quatenus hii sui nuntii ubique optime tractarentur, eisque cuncta necessaria tribuantur, et si necesse fuerit eis itinera securari. **[2]** Itinere ergo per diversas arrepto provincias, tandem in *Armenia ‹Minori›* ad *Layas* civitatem super mare venerunt; in quo itinere propter mala tempora propter nives aquas et flumina excrescentia multociens ultra modum tres annos integros occuparunt.