**VA, 3**

Chome misier *Nicollò* e misier *Mafio* andò anbasiatori al papa per lo *Gran Chaan*, qué ’llo i mandasse ‹omeni de› seno per desputar.

**[9]** Inposte queste anbasiate, el *Gran Chaan* se fè’ far una tavola d’oro in sula qual si fè’ scriver ch’el comandava a tuta zente de sua segnioria, i quali provedeseno a questi tre soi anbasiatori, che lli doveseno intriegamente proveder de tute quele cosse che lli bexogniaseno per la via e per vituaria e per pechunia, e de chavali, e de conpagnia, e de scorta, e chusì dovesse far d’una tera al’altra.

**[10]** Hor quando misier *Nicolò* e misier *Mafio* e misier *Gogotal* fono ben aparechiati de tute quelle cosse che i bexogniavano, ei tolsse conbiado dal *Grande Chaan* e montàno a chavallo e chomenzàno soa via. **[11]** E quando i fono chaminati XX zornate, el baron tartaro se infermò grammente, sì che li do fratelli lo lassò a una zità, e andò oltra in so viazo. **[12]** E in tuti luogi mostravano la tavolla d’oro, ei fono obediti e serviti intiegramente, segondo ’li saveano chomandar. **[13]** E chavalcàno tanto che i zonseno a *Lagiaza*, e brigòno in la via, della tera là ove era lo *Grande Chaan* defina *Lagiaza*, tre ani, peroché i trovòno molti grandi fiumi in molti luogi, che erano sì grande che àveno spese fiate rio tenpo per la via. **[14]** Et però stete-li tanto a zonzer a *Lagiaza*.