**L, 67**

De uxoribus *Magni Canis* et eius concubinis.

**[1]** *Cublay Magnus Canis* habet quatuor uxores, principalis quarum maior filius est qui succedere debet in imperio. **[2]** Et quelibet harum per se curiam tenet; et h‹abet› quelibet .CCC. domicellas et quam plures eunuchos, et multos alios homines et feminas, in tantum quod habet quelibet harum dominarum in curia sua circa .Xm. personarum. **[3]** Ad has autem uxores accedit dominus quando placet, vel ipse ad eum. **[4]** Habet insuper quam plures concubinas, ex quibus habet .C. electas que deputate sunt servire domino: quibuslibet enim tribus diebus et noctibus .VI. ex hiis deputantur servire domino, scilicet in camera et lecto, quibus elapsis, hiis .VI. recedentibus, sex alie deputantur; sicque continuus servatur ordo. **[5]** Ex quatuor autem uxoribus principalibus habet .XXII. filios, ex quibus .VII. sunt reges provinciarum .VII., et .XXV. ex concubinis.