**VA, 64**

Della statura del *Gran Chaan*.

**[10]** Anchora sapiate che *Chublai*, el *Gran Chan*, à de queste soe quatro moier vintidò figlioli. **[11]** El primogenito ave nome *Chinchin* per amor del bon *Chinchis Chaan*, e chostui doveva esser el *Gran Chaan* se ’l padre fosse morto inanzi lui; ma el morì questo *Chinchin*, e romaxe de lui uno fiol che à nome *Temur*. **[12]** Questo die’ eser *Grande Chaan* dapoi la morte de *Chublai*, peroché ’l fo fiol del primogenito. **[13]** E sapiate che questo *Temur* è valente homo e à fato molte belle prodeze, et à abudo piuxor vitorie in bataglia.

**[14]** Anchora sapiate che questo *Gran Chaan* à ben vintizinque altri figlioli de soe chuchubine, i quali sono boni e valenti per arme, e zaschaduno de lor è grande barone.

**[15]** E sì ve digo anchora che ‹fra› quelli |33r| vinti‹dò› figlioli ch’el à delle quatro moier è ben sete re de sete gran regniami, e tuti mantien ben suo’ regniami in raxione e in zustizia. **[16]** E zerto l’è ben raxion che i sia valenti segniori perché el padre è el plui savio signior e plui sazente de tute cosse e lo mior chapetanio de oste e retor de zente e omo de mazor valor che fosse mai entro li *Tartari*.

**[17]** Or avemo dito dele fature del *Grande Chaan* e de suo’ maniere e de suo’ figlioli, mo’ ve diremo de soa chorte et de suo’ grandeza.